|  |
| --- |
| **Projektbeskrivelse** |
| **Udviklingspuljen for folkebiblioteker og pædagogiske læringscentre 2017**  De nedenfor angivne antal max tegn er inkl. mellemrum. |

**Institutionens navn**:

Nota

**Projekttitel**:(Max. 50 tegn og ingen særtegn)

Ambassadørnetværk - målrettet ordblindeundervisere i folkeskolen

Søges der om fortsat projekttilskud, angiv da projekttitel, journalnummer og tilskudsperiode:

**Beskrivelse af projekt:** (Max. 1.500 tegn) En samlet beskrivelse af projektet, hvor der redegøres for de konkrete indsatser der gør projektet til noget særligt, samt hvad der skal komme ud af projektet. (f.eks. produkt, ydelse eller lign.)

I foråret 2016 gennemførte Nota et pilotprojekt på ni folkeskoler med det formål at sikre, at underviserne fik den nyeste viden på ordblindeområdet, et større kendskab til Nota, samt introduktion til hvordan man håndterer nogle af de udfordringer, som eleverne oplever. Det er med baggrund i erfaringerne herfra, at Nota i samarbejde med pædagogiske læringscentre i tre kommuner vil udbrede ambassadørnetværket i en ny og videreudviklet form.

Grundtanken med projektet er at understøtte ordblinde elevers skolegang og fritidslæsning gennem aktivering af netværket omkring dem. Formålet er derfor at udbrede kendskabet til ordblindhed og hjælpemidler, der kan understøtte ordblinde elevers læsning, blandt undervisere for dermed at sætte dem i stand til at vejlede forældre og elever.

I samarbejde mellem de pædagogiske læringscentre og Nota udvikles to konceptpakker. Den ene målrettet pædagogiske læringscentre med vejledning til, hvordan man bedst klæder kolleger og forældre på til at understøtte den ordblinde elev. Den anden målrettet undervisere med konkrete redskaber til brug i undervisningen. Til konceptpakkerne produceres USB-nøgler med relevante informationer om ordblindhed og hjælpemidler for undervisere og forældre. Relevante informationer lægges endvidere på Notas hjemmeside nota.dk. Ydermere produceres film, hvor deltagere fra pilotprojektet viderebringer deres erfaringer. For at aktivere netværket afholdes endvidere tre seminarer, hvor undervisere i lokalområderne inviteres.

**Projektplan:** (max 600 tegn) Hvilke konkrete aktiviteter indgår i projektet? Opstil en tidsplan for projektets   
aktiviteter.

Februar - juli 2017: Opstarts – og produktionsfase: Produktion af film med deltagere fra pilotprojekt, indhold til USB-nøgler og nota.dk samt udvikling af indgang på nota.dk og facebookside. Planlægning af seminarer.

August 2017 - Januar 2018: Projektet starter op, og seminarerne udbydes for alle interesserede undervisere i lokalområderne.

Februar – Juni 2018: Evaluering, effektmåling, videreudvikling af konceptpakker samt formidling af erfaringer og fremtidig drift.

**Primære samarbejdspartnere:** (max 600 tegn) Angiv alene de samarbejdspartnere, der har forpligtet sig til at deltage i projektet med ressourcer i form af arbejdskraft og/eller finansiering. Vedhæft samarbejdsaftalen som bilag.

Pædagogisk Læringscenter, Tove Ditlevsens Skole, København

Folkeskolerne i Sorø Kommune

Pædagogisk Læringscenter, Sengeløse Skole

Pædagogisk Læringscenter, Taastrup

**Andre samarbejdspartnere:** (max 600 tegn) Hvilke øvrige samarbejdspartnere (ud over dem, der er beskrevet ovenfor) uden for institutionen/organisationen ønskes inddraget i projektet?

Deltagere fra pilotprojekt, som skal medvirke i filmen og evt. holde oplæg på seminarerne.

**Konsulenter** (Max 250 tegn) Angiv eventuelle eksterne konsulenter, der bliver hyret ind.

Frederik Auster – filmproducent. Søren Thure Milkær – journalist. Konsulent til evaluering. Konsulent til udarbejdelse af visuel identitet. Oplægsholdere.

**Behovsanalyse:** (max 600 tegn) Hvordan understøtter netop dette projekt målgruppens behov? Hvad er det unikke eller nytænkende ved forslaget?

Med inklusion i folkeskolen, de senere års fokus på ordblindhed, og implementering national ordblindetest er flere elever blevet testet og fundet ordblinde. Dette har skabt behov for viden om ordblindhed og hjælpemidler til ordblinde, herunder Nota. Et pilotprojekt gennemført i foråret 2016 påviste et behov for at få styrket underviserens viden om ordblindhed og dermed styrke elevernes faglighed. Interviews med forældre til indmeldte børn på Nota viser tillige, at mange ikke ved, hvor de skal henvende sig med spørgsmål, når deres barn er blevet testet ordblindt.

**Formål:** (max 255 tegn) Hvorfor gennemføres projektet? Hvilke målsætninger inden for det strategiske   
indsatsområde, der er søgt under, bidrager projektet til?

Projektet bidrager til øget fokus blandt undervisere på ordblindes særlige behov i undervisningen samt stimulering af læselysten, og dermed lyst til og større chance for, at ordblinde elever gennemfører en ungdomsuddannelse.

**Mål:** (max 225 tegn) Hvad skal projektet opnå?

Styrke undervisernes kendskab til ordblindhed og hjælpemidler, så de kan støtte forældre og elever. Med målrettet hjælp skabes større læselyst og skolegangen lettes, herved skabes incitament til at tage en ungdomsuddannelse.

**Målgruppe:** (Max. 255 tegn). Hvem vil primært få gavn af projektet? Er der evt. en sekundær målgruppe?

Den primære målgruppe er undervisere i folkeskolen. Den sekundære målgruppe er ordblinde elever og deres forældre.

**Metode:** (max 255 tegn) Hvilken metode anvendes for at gennemføre projektet?

Co-creation – Nota og de øvrige deltagere former projektet sammen ud fra de opsatte rammer og udvikler konceptpakkerne sammen.

Effektmåling i slutningen af forløbet.

**Succeskriterier:** (max 255 tegn) Hvordan kan der måles, at projektets resultater er nået?

1. 450 undervisere deltager i tre seminarer. 2. Positiv effektmåling af undervisernes styrkede handlingskompetence. 3. Udvikling af konceptpakker målrettet pædagogiske læringscentre og undervisere.

**Kvalifikationer:** (max 255 tegn) Har ansøger særlige kvalifikationer og forudsætninger for at gennemføre  
projektet?

Erfaringer indsamlet i pilotprojekt på ni folkeskoler i København. Løbende analyser og udviklingsprojekter omkring ordblinde elever. Løbende samarbejder med undervisere i folkeskolen samt afholdelse af konferencer målrettet disse.

**Organisering:** (max 255 tegn) Hvordan ledes projektet? Hvilke personer/samarbejdspartnere indgår i en evt. styregruppe?

Projektledelse varetages af Nota. Samarbejdspartnere deltager som projektdeltagere.

**Perspektiv:** (max 255 tegn) Hvilke blivende effekter kan der forventes efter projektperioden?

De deltagende undervisere opnår større kendskab til ordblindhed og vil bruge denne viden i deres fortsatte arbejde, dermed styrkes læselysten fremadrettet. Erfaring viser, at undervisere flittigt deler viden og dermed antages at nå endnu bredere ud.

**Fortsat drift:** (max 255 tegn) Hvilke muligheder er der for fortsættelse efter projektperioden?

Projektet udmunder i konceptpakker med guidelines, disse vil kunne tilgås fra nota.dk. Nota forventer at udbyde et eller flere seminarer årligt for fortsat udbredelse af netværket. Projektet vil således kunne videreføres med få ressourcer.

**Risikoanalyse:** (max 255 tegn) Hvilke risici skal projektet tage højde for?

1. Lille interesse for deltagelse – håndteres ved at bruge deltagere fra pilotprojektet som ambassadører. Erfaringer viser dog stor interesse for Notas deltagelse i diverse arrangementer. 2. Personbåret samarbejde – håndteres ved løbende sparring.

**Udbredelse:** (max 255 tegn)Hvad er projektets nationale perspektiv? Vil resultatet i givet fald kunne udbredes til andre biblioteker?

Ønsket er, at netværket udbredes til hele landet. Konceptpakker og yderligere seminarer skal sikre dette.

**Teoretisk grundlag:** (max 600 tegn) Angiv det evidens og/eller erfaringsbaserede afsæt for projektet. Projektet skal allerede ved ansøgningen kunne sættes ind i et samlet perspektiv. Projektbanken skal også være afsøgt.

**Rapport:** Hjælpemidler og adgang til læring blandt børn og unge med ordblindhed/svære læsevanskeligheder. Læse-, skole- og medievaner blandt 12-16 årige medlemmer af Nota: Viser en positiv sammenhæng mellem brug af lydbøger og tilfredsheden med at gå i skole. **Lærerundersøgelse:** En undersøgelse af forudsætninger for hjælp til elever med ordblindhed/svære læsevanskeligheder blandt speciallærere, klasselærere og skolebibliotekarer: Viser en relativ begrænset viden om ordblindhed og at et kompetenceløft vil være nyttigt. K**endskabsundersøgelse 2016**: Viser, at viden bliver spredt gennem kollegaer.

**Evalueringsplan:** (max 255 tegn) Redegør for evaluering af projektet. Internt eller med ekstern konsulent. Er der planer om følgeforskning - og i givet fald, hvilken person/hvilken instans planlægges tilknyttet?

Der opsamles og evalueres med deltagerne efter hvert enkelt seminar. Projektet evalueres af ekstern part med henblik på at vurdere effekt og kvalitet.

**Formidling af resultater:** (max 255 tegn) Projektets erfaringer og resultater skal løbende publiceres i Projekt-banken. Hvilke andre formidlings - og markedsføringstiltag planlægges? Hvilke oplæg, medier, kanaler og publiceringsformer anvendes? (eks. Artikler til fagpresse og eller lokalpresse, workshops, foredrag, konferencer, film)

Målrettet formidling til relevante interessenter og fagprofessionelle netværk, samt i samarbejdspartnernes, ROALs og Notas etablerede kommunikationsveje til målgruppen. Endvidere i lokalpresse i samarbejdskommunerne og ved en afsluttende konference.